

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/23-01/2**

**URBROJ: 2198-31-02-23-2**

**U Gračacu, 1. lipnja 2023. g.**

**ZAPISNIK**

16. sjednice Općinskog vijeća Općine Gračac održane 1. lipnja 2023. g. s početkom u 17,00 sati u općinskoj vijećnici.

NAZOČNI: Rajko Obradović, Milorad Stanisavljević, Luka Radusin, Rade Dubajić, Boban Brkić, Dajana Šušnja Jasenko, Tadija Šišić, Ružica Tulumović, Zlatko Burić, Viktor Kupčak, Slavica Miličić.

NENAZOČNI: Jovica Ilić, Ankica Rosandić (vijećnica nije nazočna pri početnom prozivanju, no pristupila je sjednici tijekom aktualnog sata).

Pri početnom prozivanju nazočno je 11 od 13 vijećnika, stoga postoji kvorum za održavanje sjednice.

OSTALI NAZOČNI: Općinski načelnik Robert Juko; zamjenik općinskog načelnika iz reda pripadnika srpske nacionalne manjine Nebojša Rađenović; pročelnica Jedinstvenog upravnog odjela Općine Gračac Bojana Fumić; službenice Svjetlana Valjin, Anka Šulentić i Nataša Tunjić; načelnica Stožera civilne zaštite Općine Gračac te ujedno ravnateljica Općinskog društva Crvenog križa Gračac Natalia Turbić; direktor Gračac čistoće d.o.o. Marko Gale.

Sjednicom predsjedava predsjednica Slavica Miličić koja otvara aktualni sat u17.06.

Rade Dubajić napominje da ga je Marko Brkić, voditelj vatrogasne u Srbu, pitao za cisternu za vatrogasno društvo, Gospić prodaje polovnu, mogli bi je prodati Općini Gračac za par tisuća eura i da se donira DVD-u Srb. Sad ima samo mali kamiončić. Ne zna u kakvom je stanju ta cisterna, ali ako ima neki model da se to riješi, bio bi to jeftin i brz način, iz kojih sredstava i da li bi moglo? Načelnik- jedino putem Vatrogasne zajednice. Viktor Kupčak- DVD za uputi dodatni zahtjev u svrhu kupnje vozila. Načelnik- u proračunu nije predviđeno na taj način, bio je Unimog iz Austrije, ali bi prenamjena bila jako skupa. Mi imamo obećanje iz Vatrogasne zajednice Zadarske županije da će pomoći za DVD Srb. Ne može tako da se nađu ljudi u kafiću i dogovore, ja službeno nisam ništa dobio. Bojana Fumić- ako postoji osnovana zajednica, financiranje redovite djelatnosti i opremanja članica u proračunu ide isključivo preko zajednice, a ne pojedinačno preko članica, a koliko znamo nedavno su donirali jedno vozilo drugima. Predsjednica: rekli su im u vatrogasnoj zajednici da su zakasnili, da se trebalo tražiti do četvrtog mjeseca.

Rade Dubajić- status optičkog kabela koji bi spojio Otrić i Srb do Lapca? Načelnik- slali smo zahtjeve i mi i policija, došlo i do potpredsjednice Vlade.

Vijećnica Ankica Rosandić došla je u 17,17 te je od tog trenutka sjednici nazočno 12 od 13 vijećnika.

Milorad Stanisavljević: problem poplave Naselja 2 i Žabarice, što se dešava, sva voda iz gračačke doline slijeva se nama od motela do cerovačkih, Hrvatske vode su tu dosta radile zadnjih godina, dva korita su očišćena, no primarni cilj nije zadovoljen ni 2%, ponor Radusinovac uzvodno ima još 5 ponora, 6. je završni. Oni jesu očistili no ono što je najbitnije nisu očistili 70-90%, nisu doveli ljude da to fizički odrade, nisu ništa poduzeli, besmisao njihova rada je da ta korita postaju besmislena, moguće da ima veze i sa Žabaricom, ne bi se toliko zadržala voda. Molio bi načelnika da im uputi prigovor. Pokušali su čak plasirati i dezinformacije da je to odgovornost Općine, koja naplaćuje njihov harač za 1% naplate, a ustupila im je podatke. Posao nije odrađen, cilj je da oborinske vode nestanu s gračačke doline što prije. Kad je bio načelnik Bolta održan je građanski sat, rekao da neće naplaćivati no krenulo je onda od Hrvaskih voda, mora se. Načelnik: ovdje ne treba zanemariti i sve nas, zatrpavamo ponore. Milorad Stanisavljević- nije to neki pothvat, bilo tko od nas može tu sići, ne trebaju nekakvi specijalci. Načelnik: manji ponori, bacanje smeća, ovi ponori koje spominjete, bale sijena strpane su u komore; komunalni redar je obavijestio sve, Hrvatske vode su reagirale, očistile. Ne mogu ja provjeriti, spuštati se dolje, ne može se to odokativno nego od strane kompetentne osobe, da se ne dogodi kao kad ja šaljem dopise u ŽUC prema onome što netko javi, a onda ispadne da lažem. Ovo što sad rade je prevencija zbog poplave, inače bez projekta ne smiju ništa, oni su također limitirani. Luka Radusin: slična situacija je bila u Glavici gdje propust prolazi ispod ceste kod Miška, ne bi Glavicu potopilo da nisu zatrpali te prolaze, vjerovatno zato da voda ne odnese drva. Načelnik- odmah sam nakon ovih događaja kontaktirao i ceste i ribarnicu i Hrvatske vode, navodno imaju tamo tri propusta. Luka Radusin- čudno, oni održavaju cestu i nitko nije uočio, otvorio propuste. Kad je to očišćeno voda je stala. Načelnik- očekujem da oni dođu idući tjedan da utvrdimo koliko je propusta da ih probuše. Luka Radusin- očigledno da ništa ne vrijedi dok ih ne lupi po džepu. Tadija Šišić: za cijelu ovu situaciju imaju dva faktora: mi, ljudi koji mijenjamo prirodu i sama priroda. Definitvno, da smo predvidjeli, možda bismo ublažili. Neka mi kaže netko tko je tu živio prije da je poplava ikada bila iz Gradine. Treba vjerovati Hrvatskim vodama jer ipak oni bolje znaju, možemo poslije bitke biti pametni, pitanje što se događa ispod nas, gdje će se eventualno sutra izaći, jedino možemo kratkoročno otvoriti otvore, sanirati štetu, a bez struke ništa više od toga. Otuča je po meni najmanji problem, podzemne vode su problem. Viktor Kupčak: ne daj Bože da nam se ovo ponovi, ako već imamo bilo bi dobro svaku subotu da nam puštaju, da aktiviraju zvučnu uzbunu. Natalia Turbić- sad će biti testno slanje obavijesti u subotu u 10.30 za Zadarsku županiju.

Predsjednica: dobili smo dva upita na općinsko vijeće. Prvi je od poduzeća Biolika- zahtjev za uvrštavanje u dnevni red prijedloga za otkup potraživanja Općine Gračac prema Ličkim krovovima. Trude se održati djelatnost, ulažu, smatraju da je rješavanje zahtjeva od velikog značaja za poslovanje. Iznos potraživanja od 38.387,49 eura Biolika nudi otkupiti za 25.000 eura, odnosno 65,13% što smatraju prihvatljivim, da ne dođe do prodaje imovine likvidacijom, da se zadrži poslovanje. Tu je i obavijest Državnog odvjetništva da su otkupili potraživanje i predmet ponude. Tadija Šišić- kad budemo imali neki ukupan iznos s kamatama 100% možemo razgovarati. Milorad Stanisavljević- osnovni dug bez kamata čovjek nudi na to otkupi, ako netko želi platiti dug... Bojana Fumić objašnjava da nije riječ o plaćanju duga od strane samog dužnika, Biolika ovdje nije dužnik, radi se o otkupu potraživanja, Općina bi tu raspolagala svojim određenim imovinskim pravom, pri čemu ta vrijednost prelazi onu do koje načelnik može odlučivati bez Općinskog vijeća. Rade Dubajić- ako svuda u svijetu što se tiče svakog duga može postojati konsenzus, zašto ne, pitanje je samo koliki je interes i jedne i druge strane, ako se smatra da može cijeli dug biti podmiren iz ostavinske mase. Viktor Kupčak- ovdje je cijeli problem što on nije dužnik.

Predsjednica- od veterinara Dražena Opančara došao je dopis za prostor Veterinarske stanice u Gračacu, vlasništvo je RH, po savjetu državnog tajnika obraća se sa zahtjevom da mu Općina Gračac prostor iznajmi za otvaranje veterinarske prakse. Plan je opremanje i obnavljanje prostorija, obavljanje djelatnosti na području Općine Gračac. Dajana Šušnja Jasenko- je li to ovaj što već radi? Rajko Obradović- radio je, ovaj što radi je Marin. Načelnik: prva rečenica sve kaže, da je vlasništvo RH. Bojana Fumić- nekretnina nije vlasništvo Općine Gračac, tamo je i državni stan.

Ankica Rosandić- za potporu roditeljima, pitale su me kolegice iz škole, da li se može tražiti od roditelja račun da su stvarno kupili bilježnice za taj iznos? U nekim općinama već tako uvjetuju roditelje? Dajana Šušnja Jasenko- roditelj mora opremiti dijete, odlučuje na koji će način to napraviti. Bojana Fumić- bojim se da će to zakomplicirati cijeli postupak, sredstva se daju za pribor i opremu, to je širi pojam, neki će ga tek kupiti kad dobiju novac, neki kupe polovno, bez računa.

Natalia Turbić iznosi podatke o preliminarno prijavljenim štetama nakon poplave: ukupno 2.658.353 eura, od toga županijske ceste 350.700,00; nerazvrstane ceste 641.186,14, kućanstva 120 prijava 1.641.133,32 eura; tu je i nekoliko javnih objekata. Bilo je i hitnih radova na vodovodu te čistoći. Imali smo 72 isušivača, 95 prostora je dezinficirano. Svjetlana Valjin- 22 tone otpada do danas je izvagano. Načelnik- bilo je dostavljanja hrane i ostalih namirnica. Danas smo ovo zadnje zbrojili, imamo preliminarne rezultate. Po proglašenju će biti period od 8 dana kada se stvarno mora prijaviti. Preko ministarstava će se pokušati doći do sredstava za infrastrukturu. Rajko Obradović: sada sam dobio informaciju da ostajemo bez veterinara, a i bez doktora. Dajana Šušnja Jasenko- doktor je slomio nogu, ima zamjena, bio je problem ljudima i za doznake. Načelnik- kontaktali smo s pročelnikom Kolegom, mislim da smo na tragu rješenja. Raspisali su natječaj, ima drugo rješenje. Rajko Obradović- puno je upita u vezi s raspolaganjem poljoprivrednim zemljištem. Načelnik- konačno, sad ćemo donijeti. Anka Šulentić: upravo danas dobili smo suglasnost za donošenje programa, bit će brzo na sjednici, htjeli bi da i izrađivač dođe. Treba se donijeti odluka o donošenju.

Aktualni sat završen je u 18,11.

Predsjednica predlaže dnevni red kao u pozivu za sjednicu:

1. Prijedlog Izvještaja o izvršenju Proračuna Općine Gračac za 1. 1. 2022. do 31. 12. 2022.
2. Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2022. godinu
3. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2022. godinu
4. Prijedlog I. Izmjene i dopune Proračuna Općine Gračac za 2023. godinu
5. Prijedlog Izmjene i dopune Programa građenja komunalne infrastrukture na području Općine Gračac za 2023. godinu
6. Prijedlog Izmjene i dopune Programa održavanja komunalne infrastrukture na području Općine Gračac za 2023. godinu
7. Prijedlog Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2023. godinu
8. Prijedlog Izmjene i dopune Programa utroška sredstava šumskog doprinosa za 2023. g.
9. Prijedlog Odluke o izradi Ciljanih izmjena i dopuna Prostornog plana uređenja Općine Gračac
10. Prijedlog Odluke o rashodovanju dugotrajne nefinancijske imovine
11. Prijedlog Odluke o mjerilima i načinu ostvarivanja prednosti pri upisu djece u Dječji vrtić Baltazar
12. Prijedlog Odluke o davanju suglasnosti na Plan upisa
13. Prijedlog Odluke o sufinanciranju mikročipiranja i sterilizacije pasa u 2023. godini

Prijedloga za izmjene i dopune, kao ni primjedbi nema, vijećnici ga usvajaju s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno. Usvojeni dnevni red glasi:

1. Prijedlog Izvještaja o izvršenju Proračuna Općine Gračac za 1. 1. 2022. do 31. 12. 2022.
2. Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2022. godinu
3. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2022. godinu
4. Prijedlog I. Izmjene i dopune Proračuna Općine Gračac za 2023. godinu
5. Prijedlog Izmjene i dopune Programa građenja komunalne infrastrukture na području Općine Gračac za 2023. godinu
6. Prijedlog Izmjene i dopune Programa održavanja komunalne infrastrukture na području Općine Gračac za 2023. godinu
7. Prijedlog Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2023. godinu
8. Prijedlog Izmjene i dopune Programa utroška sredstava šumskog doprinosa za 2023. g.
9. Prijedlog Odluke o izradi Ciljanih izmjena i dopuna Prostornog plana uređenja Općine Gračac
10. Prijedlog Odluke o rashodovanju dugotrajne nefinancijske imovine
11. Prijedlog Odluke o mjerilima i načinu ostvarivanja prednosti pri upisu djece u Dječji vrtić Baltazar
12. Prijedlog Odluke o davanju suglasnosti na Plan upisa
13. Prijedlog Odluke o sufinanciranju mikročipiranja i sterilizacije pasa u 2023. godini

Na poziv predsjednice da se izjasne o eventualnim primjedbama na zapisnik prethodne, 15. sjednice, nitko od vijećnika nije iznio primjedbu, stoga se isti smatra usvojenim.

**Ad/1** Prijedlog Izvještaja o izvršenju Proračuna Općine Gračac za 1. 1. 2022. do 31. 12. 2022. Ispred predlagatelja općinskog načelnika obrazlaže Nataša Tunjić: u općem dijelu najvažnije je istaknuti višak, u suradnji s programskom podrškom definirat ćemo njegov utrošak. Uz izvještaj su dostavljene sve tablice. Realizacija i plan je prema tablicama, ima obrazloženje. Imali smo korištenje proračunske zalihe, o čemu smo izvijestili. Bila je jedna preraspodjela. Prijava za raspravu nema. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Izvještaj o izvršenju Proračuna Općine Gračac za 1. 1. 2022. do 31. 12. 2022.**

 koji se prilaže i sastavni je dio ovog zapisnika.

**Ad/2** Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2022. godinu. Obrazlaže Svjetlana Valjin: izgradnja tribina, ceste Gračac, Srb, Kunovac, Kupirovo; vrtić. Izvršenje je dobro izvršenje. Ankica Rosandić: igralište ispred vrtića još nije završeno. Svjetlana Valjin- imaju još nekih sitnica za završiti, to će kroz nekih 15-ak dana. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Zaključak o usvajanju**

**Izvješća o izvršenju Programa građenja komunalne infrastrukture na području Općine Gračac za 2022. godinu**

 koji se prilaže i sastavni je dio ovog zapisnika.

**Ad/3** Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2022. godinu. Obrazlaže Svjetlana Valjin: dosta je bilo zimske službe, bilo je nasipanja, sad nam je u poplavama dosta toga otišlo. Prijava za raspravu nema. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Zaključak o usvajanju**

**Izvješća o izvršenju Programa održavanja komunalne infrastrukture na području Općine Gračac za 2022. godinu**

 koji se prilaže i sastavni je dio ovog zapisnika.

**Ad/4** Prijedlog I. Izmjene i dopune Proračuna Općine Gračac za 2023. godinu. Ispred predlagatelja općinskog načelnika obrazlaže Nataša Tunjić: predloženo je povećanje, najbitnija stvar je energetska obnova; kod stožera civilne zaštite povećano zbog poplave, osobito dezinfekcija, zatim jednim dijelom sezonci; nerazvrstane ceste- za čišćenje snijega je već dosta utrošeno, odvodnja oborinskih kanala, rasvjeta, projekti odvoz biootpada; potrebna su sredstva za analizu upravljanja komunalnom infrastrukturom, nabavu sprava za igrališta- jedan dio nam županija daje, tu su i troškovi izbora za Vijeće srpske nacionalne manjine. Prijava za raspravu nema. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**I. Izmjene i dopune Proračuna Općine Gračac za 2023. godinu**

 koje se prilažu i sastavni su dio ovog zapisnika.

**Ad/5** Prijedlog Izmjene i dopune Programa građenja komunalne infrastrukture na području Općine Gračac za 2023. godinu. Iznosi Svjetlana Valjin: za projekt tribina ima još nešto dodatnih radova, zatim imamo prema troškovniku za cestu u Kunovcu, nije bilo dovoljno pa smo nešto malo povećali. Milorad Stanisavljević: poučni put prema Vrelu Zrmanje smanjen, zašto? Svjetlana Valjin- ići ćemo putem Zadarske županije pa su osmislili da se preko projekta prekogranične suradnje oni prijave, a mi nećemo biti nositelj nego partner. Ružica Tulumović- gdje će biti boćalište? Svjetlana Valjin: još ne znamo. Opremanje TIC-a smo prijavili na sufinanciranje. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Izmjene i dopune Programa građenja komunalne infrastrukture na području Općine Gračac za 2023. godinu**

 koje se prilažu i sastavni su dio ovog zapisnika.

**Ad/6** Prijedlog Izmjene i dopune Programa održavanja komunalne infrastrukture na području Općine Gračac za 2023. godinu. Obrazlaže Svjetlana Valjin- zimska služba već je povećana, moguće još do kraja godine jer čeka nas zima, oborinske vode također. Rade Dubajić- što se tiče županijskih cesta čišćenje je bilo loše ove zime, lokalne kako tako. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Izmjene i dopune Programa održavanja komunalne infrastrukture na području Općine Gračac za 2023. godinu**

 koje se prilažu i sastavni su dio ovog zapisnika.

**Ad/7** Prijedlog Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2023. godinu. Obrazlaže Svjetlana Valjin da se radi o preraspodjelama unutar programa, uglavnom iste aktivnosti. Nebojša Rađenović ispričava se te odlazi u 18, 34. Prijava za raspravu nema. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Izmjene i dopune Programa utroška sredstava od poljoprivrednog zemljišta u vlasništvu Republike Hrvatske za 2023. godinu**

 koje se prilažu i sastavni su dio ovog zapisnika.

**Ad/8** Prijedlog Izmjene i dopune Programa utroška sredstava šumskog doprinosa za 2023. g. Obrazlaže Svjetlana Valjin: iznos raste iz godine u godinu, sve više se šume reže, idealno ga je utrošiti u kapitalne projekte. Prijava za raspravu nema. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Izmjene i dopune Programa utroška sredstava šumskog doprinosa**

 **za 2023. godinu**

 koje se prilažu i sastavni su dio ovog zapisnika.

**Ad/9** Prijedlog Odluke o izradi Ciljanih izmjena i dopuna Prostornog plana uređenja Općine Gračac. Načelnik: pokrenuli smo ciljane izmjene, ono što nam je bitno da krenemo s time što prije. Predsjednica: što u tim Tintorima? Anka Šulentić- s ozbirom da se nalazimo u ekološkoj mreži morali smo pribaviti prvo suglasnost odnosno ocjenu. Prvo je stvaranje preduvjeta za ribogojilište Suvaja, nastoje unaprijediti tehnologiju i povećati kapacitete, imaju rješenja ministarstva, druga izmjena je rekompozicija zone Tintori, ona je u dva administrativna naselja samo bi bila između ceste D1 i planiranog aerodroma. Postoje inače određeni interesi. Tu je i korekcija lokacije heliodroma, on se nalazi i u županijskom planu, ona točkica nije unutar zone koja je označena. Nakon ove odluke načelnik će podnijeti zahtjev županu da nam izmjene plana radi županijski zavod, nadam se brzo. Predsjednica: a detaljnije izmjene plana za druge stvari, kada bi moglo? Načelnik- narednih godinu dana, županija radi sada 9. izmjene. Rekli su da će čak izbacivati solare jer malo dobiju naknade od njih. Milorad Stanisavljević- kad spominemo Tintore, je li to lijevo od ceste D1? Anka Šulentić- da. Rajko Obradović- žele ljudi razvijati robizonski turizam, problem je što općina to nema u prostornom planu, a županija ima. Tadija Šišić- samo u tekstualnom dijelu treba, da otvori mogućnost, a mi možemo postupati prema županijskom. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Odluku o izradi Ciljanih izmjena i dopuna**

 **Prostornog plana uređenja Općine Gračac**

 koja se prilaže i sastavni je dio ovog zapisnika.

**Ad/10** Prijedlog Odluke o rashodovanju dugotrajne nefinancijske imovine. Bojana Fumić objašnjava da se, prema zapisniku Povjerenstva za popis imovine i obveza predlaže zbrinjavanje putem ovlaštenog oporabitelja temeljem čega će se isknjižiti, to su vozila koja su uništena, dotrajala i/ili tehnički zastarjela, ovako će se barem nešto dobiti za njih. Prijava za raspravu nema. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Odluku o rashodovanju dugotrajne nefinancijske imovine**

 koja se prilaže i sastavni je dio ovog zapisnika.

**Ad/11** Prijedlog Odluke o mjerilima i načinu ostvarivanja prednosti pri upisu djece u Dječji vrtić Baltazar. Bojana Fumić: radi se o prijedlogu Upravnog vijeća, vezan je uz zakonske izmjene, kod nas to još uvijek ne predstavlja problem. Prijava za raspravu nema. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Odluku o mjerilima i načinu ostvarivanja prednosti pri upisu djece u**

 **Dječji vrtić Baltazar**

 koja se prilaže i sastavni je dio ovog zapisnika.

**Ad/12** Prijedlog Odluke o davanju suglasnosti na Plan upisa. Bojana Fumić- prijedlog Upravnog vijeća DV Baltazar, daje se suglasnost na njihov plan upisa za sljedeću pedagošku godinu. Dostavili su još jedan prijedlog, izmjene u vezi participacije troškova, no prekasno za ovu sjednicu da bi se mogao bez detaljnjijeg razmatranja predložiti. Prijava za raspravu nema. Vijećnici s 12 ZA, 0 PROTIV, nitko uzdržan (od ukupno 12 nazočnih vijećnika)- jednoglasno donose

**Odluku o davanju suglasnosti na Plan upisa**

 koja se prilaže i sastavni je dio ovog zapisnika.

**Ad/13** Prijedlog Odluke o sufinanciranju mikročipiranja i sterilizacije pasa u 2023. godini. Bojana Fumić objašnjava, ovo je novi program planiran u ovogodišnjem proračunu, sklopit će se ugovor s veterinarskim ambulantama tako da se do određenih limita našim građanima sufinancira mikročipiranje i sterilizacija plaćanje računa direktno ambulanti, što bi trebalo umanjiti nekontrolirano razmnožavanje. Prijava za raspravu nema. Vijećnici s 11 ZA, 0 PROTIV, 1 uzdržan (od ukupno 12 nazočnih vijećnika)- većinom glasova, donose

**Odluku o sufinanciranju mikročipiranja i sterilizacije pasa u 2023. godini**

 koja se prilaže i sastavni je dio ovog zapisnika.

Završeno u 19,00.

**ZAPISNIČAR: PREDSJEDNICA:**

**Bojana Fumić, univ. mag. iur. Slavica Miličić**